Olympia Metropolitana interpretarà la comèdia teatral ‘Anestesiades’ a la Casa Municipal de Cultura
09 de març 2021

La companyia Olympia Metropolitana, representarà la comèdia teatral _Anestesiades_ el divendres, 12 de març, a la Casa Municipal de Cultura. L'obra protagonitzada principalment per dones i escrita per Rafael Calatayud i Sònia Alejo, començarà a les 19.30 hores i és apta per a tots els públics. El preu de l'entrada és de 7 euros i l'actuació serà en valencià.

L'obra es desenvolupa durant un sopar a casa d'Alícia. La seua germana major, divorciada fa cinc anys i que viu amb ella des de llavors, amb un fill que no s'emancipa, ha convocat les seues filles per a anunciar una gran notícia. La vetlada, que es prometia familiar i harmoniosa, acaba saltant per l'aire perquè totes tenen alguna cosa a ocultar.

Així mateix, es tracta d'una comèdia que ens parla del pas del temps, la dictadura de la imatge, l'obsessió per sentir-nos desitjats, els desacords familiars, la necessitat de pertànyer a algun lloc i l'apoderament de les dones per a decidir sobre el seu cos.

L'aforament està limitat al 50% i complint totes les mesures de seguretat sanitària. Els i les interessades a assistir poden adquirir les entrades en el següent enllaç: [http://www.agendasagunto.com/espectaculo/6/anestesiades.html](http://www.agendasagunto.com/espectaculo/6/anestesiades.html)

 ​

![](/media/grjnczup/c-anestesiades.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/olympia-metropolitana-interpretara-la-comedia-teatral-anestesiades-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/olympia-metropolitana-interpretara-la-comedia-teatral-anestesiades-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/olympia-metropolitana-interpretara-la-comedia-teatral-anestesiades-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/olympia-metropolitana-interpretara-la-comedia-teatral-anestesiades-a-la-casa-municipal-de-cultura/)